கேள்வி: சிபெருத் - புவியியல் பற்றி தகவல் சொல்.
பதில்: சிபெருத் தீவில் வெப்பமும் ஈரப்பதமும் நிறைந்த வெப்பமண்டல மழைக்காட்டுக் காலநிலை நிலவுகிறது. இத்தீவு ஆண்டிற்கு 4000 மில்லி மீட்டர் மழையைப் பெறுகிறது. வெப்பநிலை 22 முதல் 31 பாகை செல்சியசும், ஈரப்பதம் 81-85 சதவீதமும் கொண்டதாக இத்தீவு உள்ளது. கிழக்கு கடற்கரையில் பல தீவுகள், வளைகுடாக்கள், பவளப்பாறைகள் 2 கிலோமீட்டர் தொலைவுக்கு அகன்ற மாங்குரோவ் காடுகளால் சூழப்பட்டுக் காணப்படுகின்றன. இவற்றைத் தொடர்ந்து கிழக்கிந்தியப் பனைமரக் காடுகள் செறிந்துள்ளன.பூக்கும் தாவரவகையிலான பாரிங்டோனியா வகைக் காடுகள் தீவின் மேற்கு கடற்கரையில் காணப்படுகின்றன. கடினமான கடல்கள் மற்றும் செங்குத்தான பாறைகள் இப்பகுதியில் காணப்படுவதால் இக்காடுகளுக்குள் செல்வது மிகவும் கடினமாகும். 1260 அடி உயரமுள்ள மலைப்பாங்கான பகுதிகள் கானகத்தின் உட்புறம் காணப்படுகின்றன. இங்கிருந்து பல அருவிகள் தோன்றி சவ்வரி தோப்பு விளையும் தாழ்நிலங்கள் மற்றும் சதுப்பு நிலக்காடுகளில் பாய்ந்தோடுகின்றன. சில பகுதிகள் திப்டெரோகார்பாசியே வகையினக் காடுகளும் முதனிலைக் காடுகளாக உள்ளன.